Slovenska kronika, 3.6.2011


Naslov: Otvoritev dveh cestnih odsekov
Tekst za voditelja:

T- Senovo /
X- Snemalec in montažer Tomi Naglič /
Ob letošnjem prazniku občine Krško so pripravili več kot 40 prireditev, ki se bodo zvrstile v teh dneh. Tako so sinoči na Senovem odprli tudi dva cestna odseka, za katera je občina porabila 3 mio evrov. Tako je zdaj po desetih letih le dokončana obnova Poti na Armes, kjer je poskrbljeno tudi za odvodnjavanje meteornih voda. Senovčani so končno dočakali tudi dokončanje obnove lokalne ceste Senovo – Dovško, ki se je vlekla več kot dve desetletji. Ta je zajemala rekonstrukcijo in razširitev ceste, izgradnjo javne razsvetljave in mostu preko Dovškega potoka, njegovo regulacijo, obnovo vodovodne napeljave, novo fekalno kanalizacijo, odvodnjavanje meteornih voda, izgradnjo podpornih in opornih zidov ter širokopasovnega omrežja. Zdaj bodo na Senovem obnovili še kompleks Športno rekreacijskega centra Dovško, kjer bo ob nogometnem igrišču še atletska steza, igrišče za odbojko na mivki in tribune za gledalce.

